Franciscus Thomas
Franciscus Thomas (natus in Frederick County die 3 Februarii 1799; mortuus in Frankville die 22 Ianuarii 1876), causidicus, fuit rerum politicarum peritus Americanus factionis Democraticae, qui inter alia ab anno 1841 usque ad annum 1845 Terrae Mariae gubernator fuit. Praeterea Thomas multos annos in Camera Repraesentantum Civitatum Foederatarum populi legatus fuit (1831-1841 et 1861-1869).